今朝不分正副吼實 告東尼想8奪遮打盃！
2024年05月23日 13:47
東網電視
更多新聞短片
告東尼喺烽火台出面吼實一對遮打盃出賽馬。
遮打盃貴為季內最後一場一級賽，加上有外隊馬參戰，練馬師自然會對參賽馬肉緊啲，告東尼今朝晨操喺烽火台同機坪兩邊行嚟行去，吼實「錶之五知」同「當年情」，兩隻馬出跑道前，Tony哥仲好肉緊咁指示兩位鞍上人。
東廐今朝安排「錶之五知」同「當年情」兩匹遮打盃出賽馬拍跳，鞍上人分別為馬房助手同鍾易禮，此兩駒出泥地前，告東尼喺烽火台出面，隔住欄杆指示佢助手同鍾易禮，仲做手勢動作，叫兩位推得落力啲，勢要同「將王」和「桀驁之戀」鬥過。
值得一提，告東尼從練期間先後贏過7次遮打盃，絕對係呢項盃賽最強練馬師，睇吓今次能否第8度贏出呢場一級賽啦。